recursal/SuperWikiNEXT-32B huggingface dataset:
கனாயில் உள்ள தாவோ இலாங் பாவைக் கூத்தரங்கில் நீர்ப்பாவை ஆட்டம்
**நீர்ப்பாவைக் கூத்து** *(Water puppetry)* (வியட்நாமியம்: *மூவா உரோய் நுவோசு (Múa rối nước)*, பொருள்: "நீர்ப்பாவை நடனம்")என்பது வட வியட்நாமில் உள்ள சிவப்பு ஆற்றுப் படுகையில் பதினொறாம் நூற்றாண்டில் ஊரகத்தே தோன்றிய மரபான கலை வடிவமாகும். இன்றைய வியட்நாமிய பாவைக்கூத்து ஆசிய பாவைக்கூத்தின் தனித்த்தொரு வடிவமாகத் திகழ்கிறது.

பாவைகள் மரத்தால் செய்து அரக்கால் பூசப்படுகின்றன. காட்சிகள் இடுப்பளவு நீரில் நிகழ்த்தப்படுகின்றன. மூங்கில்கழி பாவையை நீரில் தாங்குகிறது. இதை பாவைக் கூத்தாளர்கள் திரை மறைவில் இருந்து ஆட்டுவர். எனவே பாவைகள் நீரின்மேல் நகர்வது போலத் தோன்றும். நெல்வயல் வெள்லத்தில் மூழ்கும்போது ஊர்மக்கள் இப்பாவைக் கூத்தை ஆடுவர்.

பாவை ஆட்டம்
-----------

மரபான இசை, பாட்டோடு பல்லியக் கருவி இசையும் அமைகிறது
நீர்த்தேவதைகளின் நடனம்
கனாயில் உள்ல நீர்ப்பாவையரங்குக் காட்சி, வியட்நாம்.

உள்ளடக்கம்
----------

காட்சியகம்
----------

* காளைவிரட்டின் ஒரு கட்டத்தைக் காட்டும் நீர்ப்பாவை காளைவிரட்டின் ஒரு கட்டத்தைக் காட்டும் நீர்ப்பாவை
* இறுதி ஆட்ட்த்துக்காக மேடையில் பாவைக் கூத்தாளர்கள்இறுதி ஆட்ட்த்துக்காக மேடையில் பாவைக் கூத்தாளர்கள்
* நீர்ப்பாவைக் கூத்தில் இசைக்கலைஞர், கனாய்i, வியட்நாம்நீர்ப்பாவைக் கூத்தில் இசைக்கலைஞர், கனாய்i, வியட்நாம்
* கனாய் நீர்ப்பாவைகள் – தேவதை நடனம்கனாய் நீர்ப்பாவைகள் – தேவதை நடனம்
* நீர்ப்பாவைகள்நீர்ப்பாவைகள்
* தாவோ இலாங் திரையரங்கில் நீர்ப்பாவைகள்தாவோ இலாங் திரையரங்கில் நீர்ப்பாவைகள்
* நீர்ப்பாவைநீர்ப்பாவை
* கடலாமை நீர்ப்பாவைகடலாமை நீர்ப்பாவை

மேற்கோள்கள்
-----------

இலக்கியம்
---------

* Nguyễn, Huy Hồng (2006). *Vietnamese Traditional Water Puppetry*. Hanoi: Thế Giới Publishers. பக். 79.

வெளி இணைப்புகள்
---------------

* Thang Long Water Puppet Theatre Homepage
* Vietnamese water puppet show பரணிடப்பட்டது 2012-11-12 at the வந்தவழி இயந்திரம் with video
**கர்நாடக ஜனதா பக்‌ஷா**  (*Karnataka Janata Paksha*, **KJP**) அல்லது **கருநாடக சனதா கட்சி** தென்னிந்திய மாநிலம் கர்நாடகத்தில் இயங்கும் ஓர் அரசியல் கட்சி ஆகும். இதனை பத்மநாப பிரசன்னா என்பவர் துவக்கினார். இருப்பினும் 2012ஆம் ஆண்டின் பிற்பகுதியில் இந்தக் கட்சியில் முன்னாள் கர்நாடக முதல்வர் பி. எஸ். எதியூரப்பா இணைந்து இதன் தலைமையை ஏற்றபிறகே பலராலும் அறியப்பட்டது. எதியூரப்பா நவம்பர் 30, 2012இல் தமது சட்டப் பேரவை உறுப்பினர் பதவியிலிருந்தும் பாரதிய ஜனதா கட்சியிலிருந்து அடிப்படை உறுப்பினராக இருப்பதிலிருந்தும் விலகினார். திசம்பர் 9, 2012 அன்று கருநாடக சனதா கட்சியின் அவேரி மாநாட்டின்போது அக்கட்சியில் இணைந்தார். 2013ஆம் ஆண்டில் கருநாடக மாநில சட்டப்பேரவைத் தேர்தல்களில் இக்கட்சியைத் தலைமையேற்று வழிநடத்துவார். 2013 மார்ச்சு மாதம் நடந்த உள்ளாட்சித் தேர்தல்களில் முதன்முறையாகப் போட்டியிட்டு இக்கட்சி எதிர்பார்த்த வெற்றியைப் பெறாதபோதும் ஆளும் பாரதிய ஜனதா கட்சியின் தோல்விக்கு பெரும் பங்காற்றியது.

மேற்சான்றுகள்
-------------

1. ↑  "Yeddy's KJP Launched - Cine Stars, Leaders Join Amidst Gigantic Crowd". 2013-01-16 அன்று மூலம் பரணிடப்பட்டது. 2013-03-17 அன்று பார்க்கப்பட்டது.
2. ↑  BJP's new opponent in Karnataka is Yeddyurappa's KJP
3. ↑  joining Karnataka Janata Party for sure, claims founder
4. ↑  Dhananjay Kumar nominated KJP chief
5. ↑  Manu Aiyappa (மார்ச்சு 12, 2013). "BJP's spoilers don't create big buzz". டைம்சு ஆப் இந்தியா. மார்ச்சு 17, 2013 அன்று பார்க்கப்பட்டது.

வெளி இணைப்புகள்
---------------

* அலுவல்முறையான வலைத்தளம் பரணிடப்பட்டது 2013-03-25 at the வந்தவழி இயந்திரம்
ஒரேதரத்தில் பல உந்துகணைகளை ஏவக் கூடிய ஆயுதமே **பல்குழல் உந்துகணை செலுத்தி** ஆகும். இவை தொகையாக உந்துகணைகளை ஏவி, எதிரியை நிலைகுலைய வைத்து பாரிய சேதத்தை ஏற்படுத்த கூடியவை. பொதுவாக இவை ஒரு வாகனத்தில் பொருத்தப்பட்டிருக்கும். வேண்டிய களத்துக்கு விரைவாக எடுத்துசெல்ல கூடியவை. இவை 12 தெறோச்சி எறிகணைகளை ஒரே நேரத்தில் ஏவுவதற்கு சமனானது இதன் வலு ஆகும்.

ஈழப்போரில் பல்குழல் உந்துகணை செலுத்திகள்
----------------------------------------

ஈழப்போரில் 1987-இற்கு முன்னதாகவே உந்துகணைகள் பயன்பாட்டிற்கு வந்துவிட்டன. இந்த உந்துகணைகளை முதன் முதலில் ஈழத்தீவில் பயன்படுத்தியவர்கள் விடுதலைப் புலிகளே. இந்திய அமைதிப்படை என்னும் பெயரில் வந்த இந்திய படைகளால் 1987 இல் மேற்கொள்ளப்பட்ட பவான் நடவடிக்கையின் போது நாவற்குழியில் வைத்து புலிகளிடம் இருந்து உள்நாட்டு பல்குழல் உந்துகணை செலுத்திகளை கைப்பற்றியிருந்தனர். அதன் 90களில் இருந்து பல்குழல் உந்துகணை செலுத்திகளை விடுதலைப் புலிகள் தொடர்ந்து பயன்படுத்திவந்தனர்.

சிறீலங்கா அரச படைகள் 2000 ஆம் ஆண்டின் பிற்பகுதியில் விடுதலைப் புலிகளால் மேற்கொள்ளப்பட்ட ஓயாத அலைகள்- 3 இன் 4 ஆம் கட்டத்தின் போதுதான் முதற்தடவையாக பல்குழல் உந்துகணைகளை வெளிநாட்டில் இருந்து தருவித்து பயன்படுத்தினர்.

குறிப்புகள்
-----------
**விம்கோ நகர் மெற்றோ நிலையம்** சென்னை மெற்றோவின் வழித்தடம் 1இல் விரிவாக்கத்தில் உள்ள ஒரு மெற்றோ இரயில் நிலையமாகும். இந்த நிலையம் முதலாம் கட்ட வடக்கு நீட்டிப்பில் உள்ள 9 நிலையங்களில் ஒன்றாகும். மேலும் சென்னை மெற்றோவின் நீலவழித்தடம் சென்னை மெற்றோ) வழியில் உள்ள 26 நிலையங்களில் ஒன்றாகும். இந்த நிலையம் விம்கோ நகர் மற்றும் சென்னையின் வடக்கு புறநகர்ப் பகுதிகளுக்குச் சேவை செய்யும்.

வரலாறு
------

நிலையம்
-------

விம்கோ நகர் என்பது நீல வழித்தடத்தில் (சென்னை மெற்றோ) அமைந்துள்ள ஒரு மேல்மட்ட மெற்றோ நிலையம். இது கடற்கரையிலிருந்து 600 மீட்டர் தொலைவில் உள்ள திருவெட்டியூர் அருகே அமைந்துள்ளது.

பணிமனை
------

விம்கோ நகர் மெற்றோ நிலையத்தில் வண்ணாரப்பேட்டை விம்கோ நகருக்கும் இடையில் இயங்கும் இரயில்களைப் பராமரிக்கவும் நிறுத்தவும் ஒரு உயர்ந்த பணிமனையினை கொண்டிருக்கும். இந்தப்பணிமனையில் 16 கோடுகள் இருக்கும். இதில் நிலையத்திற்கான ஒரு சிறிய நிலையம், பயிற்சி வசதி மற்றும் பணிமனை ஊழியர்கள் மற்றும் இரயில் இயக்குநர்களுக்கான பிற வசதிகள் இருக்கும். பணிமனை நிலையம் விம்கோ நகர் உயர்த்தப்பட்ட நிலையத்திலிருந்து தனித்தனியாக உள்ளது. மேலும் விம்கோ நகர் மெற்றோ நிலையத்திலிருந்து ஒரு கிலோமீட்டர் தொலைவில் உள்ளது. இது 15,500 சதுர மீட்டர் பரப்பளவைக் கொண்டிருக்கும் மற்றும் 12 மீட்டர் உயரத்தில் இருக்கும். 1,161 நிலத்தடி அடித்தள தூண் நெடுவரிசையின் மீது அமைக்கப்பட்டுள்ளது. இது 1.8 மீட்டர் தடிமன் கொண்ட கான்கிரீட் அமைப்பின்மீது இணைக்கப்பட்டுள்ளது. இதில் 324 நெடுவரிசைகள் மாறுபட்ட தடிமன் கட்டப்படும். இந்த நெடுவரிசைகளில் நான்கு நிலைகளில் நிறுத்தும் இடம் கட்டப்படும். 600 மீட்டர் இணைப்பு நடைபாதை இந்த வரிகளை விம்கோ நகர் உயர்த்தப்பட்ட நிலையத்தை நோக்கிச் செல்லும் பிரதான பாதையுடன் இணைக்கிறது. பணிமனையினைச் சுற்றி 7.5 மீட்டர் அகலமுள்ள உள்வட்ட சாலை, மழை நீர் வடிகால் மற்றும் 600,000 லிட்டர் (159,000 கேலன்) நீர்த் தொட்டி ஆகியவை அடங்கும். பணிமனைக்கு அருகில் 10,000 சதுர மீட்டர் பரப்பளவு வாகன நிறுத்துவதற்கு ஒதுக்கப்படும். 1,055 சதுர மீட்டர் இரயிலைச் சுத்தப்படுத்தும் தானியங்கி ஆலைத் தவிர, சொத்து மேம்பாட்டுக்கு மூன்று நிலைகள் உள்ளன. மெற்றோவின் அனைத்து 52 இரயில்களையும் கையாள வடிவமைக்கப்பட்ட இந்த டிப்போ 2020 டிசம்பருக்குள் முடிக்கத் திட்டமிடப்பட்டுள்ளது. 

உயர்த்தப்பட்ட நிலைய பணிமனையில் கட்டுமான பணிகள் ₹ 2,300 மில்லியன் செலவில் 2018இல் தொடங்கியது. இந்த பணிமனையில் 3.5 ஹெக்டேர் பரப்பளவில் 12 ரயில்களை நிறுத்த ஏற்பாடு செய்யப்பட்டுள்ளது. பணிமனையில் உள்ள மற்ற வசதிகளில் மூன்று ஆய்வுக்குப் பாதைகள், ஒரு அவசர பழுதுபார்க்கும் பாதை மற்றும் ரயில்களைக் கழுவுவதற்கான ஒரு சிறிய பகுதி ஆகியவை அடங்கும். மெற்றோ இரயில் 60 மீட்டர் உயரமுள்ள, 20 மாடிக் கட்டடம் உயர்த்தப்பட்ட பணிமனை நிலையத்திற்கு மேலே குடியிருப்பு அல்லது அலுவலக இடத்திற்காகக் கட்ட திட்டமிட்டுள்ளது.

இணைப்பு
-------

### இரயில் சேவை

வண்ணாரப்பேட்டை விம்கோ நகர் இடையிலான மெற்றோ இரயில் பயணச் சேவையினை பொதுமக்கள் பயன்பாட்டிற்கு பிப்ரவரி 14, 2021 அன்று சென்னையில் நடைபெற்ற விழாவில் பாரத பிரதமர் நரேந்திர மோடி துவக்கிவைத்தார்.

* விம்கோ நகர் ரயில் நிலையம்

மேற்கோள்கள்
-----------

1. 1 2  "Transit-Oriented Development Announced in Chennai". *Global Tall Building News*. CTBUH. 8 January 2020. 14 September 2020 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்

* *நகர்ப்புற ரெயில்.* *நிகர* - உலகின் அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.
**கிராம சபை கூட்டம்**, இந்தியக் குடியரசு நாள் (26, சனவரி), தொழிலாளர் நாள் (1, மே), இந்திய விடுதலை நாள், (15, ஆகஸ்டு) காந்தி ஜெயந்தி (2, அக்டோபர்), உலக நீர் நாள் (மார்ச் 22) மற்றும் *உள்ளாட்சி நாள்* (நவம்பர் 1) ஆகிய ஆறு சிறப்பு நாட்களின் போது, தமிழ்நாட்டின் அனைத்து கிராம ஊராட்சி மன்றத் தலைவர்களால் கூட்டப்படுகிறது.

இந்தக் கிராம சபைக் கூட்டத்தில், ஊராட்சி மன்ற நிர்வாகத்தில் வெளிப்படைத்தன்மையையும், பொறுப்புணர்வை ஊக்குவித்தல், வளர்ச்சித் திட்டங்களை திட்டமிடுதல் மற்றும் செயல்படுத்தப்படுதல் மற்றும் பயனாளிகளின் விருப்பத்தின்படி பொதுமக்களின் பங்களிப்பை மேம்படுத்துதல் மற்றும் சமூக தணிக்கைக்கு வழி வகுத்தலே கிராம சபைக் கூட்டதின் நோக்கமாகும். கிராம மக்களின் கையிலிருக்கும் அதிகாரம், கிராம சபைக் கூட்ட நடவடிக்கைகள் ஆகும். 

கிராம சபைக் கூட்டத்தில், தங்கள் கிராமங்களில் அரசு மதுக்கடைகள் நடத்துவதை தடை செய்து தீர்மானம் இயற்றினால், அக்கிராமங்களில் அரசு மதுக்கடைக்களை திறக்கக் கூடாது என சென்னை உயர் நீதிமன்றம் உத்தரவிட்டுள்ளது.

கோரம்
-----

கிராமச் சபைக் கூட்டத்தின் கோரம் (கூட்டத்தில் கலந்து கொள்ள வேண்டிய குறைந்த பட்ச வாக்காளர்கள்), ஊராட்சி மன்றத்தின் மொத்த வாக்காளர்களில் 10% வாக்காளர்களாக இருக்க வேண்டும். அல்லது ஊராட்சி மன்றத்தின் மக்கள் தொகை ஏற்றவாறு கோரம் இருந்தால் கிராம சபைக் கூட்டம் நடத்தலாம். 

* மக்கள் தொகை 500 வரை கொண்ட ஊராட்சியின் கிராமச் சபை கூட்டத்தின் கோரம் 50 ஆகும்.
* மக்கள் தொகை 501 – 3,001 வரை கொண்ட ஊராட்சியின் கிராமச் சபை கூட்டத்தின் கோரம் 100 ஆகும்.
* மக்கள் தொகை 3001 – 10,000 வரை கொண்ட ஊராட்சியின் கிராமச் சபை கூட்டத்தின் கோரம் 200 ஆகும்.
* மக்கள் தொகை 10,000க்கு மேல் கொண்ட ஊராட்சியின் கிராமச் சபை கூட்டத்தின் கோரம் 300 ஆகும்.

கிராம சபைக் கூட்டத்தில் குறைந்த பட்ச உறுப்பினர்கள் கலந்து கொள்ளாத போது, நடத்தப்படும் கிராம சபைக் கூட்டத்தின் தீர்மானங்கள் சட்டப்படி செல்லுபடியாகாது.

இதனையும் காண்க
--------------

* கிராம சபை
* கிராம ஊராட்சி

மேற்கோள்கள்
-----------

1. ↑  கிராம சபை கூட்டம்; அரசாணை வெளியீடு
2. ↑  Grama Sabha
3. ↑  கிராம சபைக் கூட்டம்
4. ↑  எதற்காக நடத்தப்படுகிறது கிராம சபைக் கூட்டங்கள்?
5. ↑  டாஸ்மாக் கடை கூடாதா? கிராம சபை தீர்மானம் போதும் என்கிறது நீதிமன்றம்
6. ↑  டாஸ்மாக் பிரச்சினை: கிராம சபை தீர்மானத்தை ஆதரிக்கும் நீதிமன்ற உத்தரவு
7. ↑

வெளி இணைப்புகள்
---------------

* மதுரை, தும்பைப்பட்டி சிறப்பு கிராம சபைக் கூட்டம் - காணொளி
1800 களில் துவோங் அரங்கு நடிகர்கள்.
**வியட்நாமிய அரங்கு** *(Theatre of Vietnam)*பல மரபான நாடக வடிவங்களைக் கொண்டதாகும். அவை இன்றும் பல்வேறு அளவுகளில் மக்களிடம் நிலைகொண்டுள்ளன.

அறிமுகம்
--------

வியட்நாமிய அரங்கு சீன இசைக்கூத்தின் தாக்கத்தைப் பேரளவில் பெற்றதாகும். இதில் தொப்பி துவோங், தொப்பி சேவோ, சாய் இலுவோங் ஆகிய வடிவங்களும் அடங்கும்.

### தொப்பி துவோங் அல்லது தொப்பி போய்

*தொப்பி துவோங் (Hát tuồng)* அல்லது *தொப்பி போய் (hát bội)* என்பது 13 ஆம் நூற்றாண்டளவில் சீனத்தில் இருந்து பெற்ற வடிவமாகும். இது அரைசரை மகிழ்விக்கும் நிலையில் இருந்து பிறகு இயங்கும் நடிகர்குழுவால் தன்வயப்படுத்தப்பட்டுள்ளது. இந்த இசைக்கூத்தின் நவில்வுகள் அல்லது கதைகள் வரலாற்றுச் சமூக ஒழுங்கமைவைக் கொண்டமையும். உலக முழுவதும் உள்ள சேவோவும் அதன் மற்ற வடிவங்களும் போலவே, துவோங் இசைக்கூத்து தம் ஒப்பனையாலும் உடையாலும் உணரமுடிந்த வகைமைப் பாத்திரங்களால் நடிக்கப்படுகிறது. இவை ஆடம்பரமும் தொடர்வழக்கும் உள்ல பாத்திரங்கள் ஆகும்.

### சாய் உலுவோங் (Cải lương) (நிகழ்நிலை நாட்டுப்புற இசைக்கூத்து)

துவோங்குடனும் சேவோவுடனும் ஒப்பிடும்போது, *சாய் உலுவோங் (cải lương)* நிகழ்கால வியட்நாமியரிடையே மிகவும் பெயர்பெற்று விளங்குகிறது. இது 20 ஆம் நூற்றாண்டின் தொடக்கத்தில் தோன்றி, பெருவழக்குக்கு வந்ததாகும். இதில் வரளாற்றுக் கருப்பொருள்களோடு நிகழ்கால நவில்வுகளும் நடிக்கப்படுகின்றன. இது இப்போது மின்கிதார் போன்ற இக்காலப் புதுமைபுனைவுக் கருவிகளையும் தகவோடு பயன்படுத்தும் வகையில் வளர்ந்துள்ளது. இது அரசவை இசையாகிய நாசு தாய் தூ எனும் சிக்கலான, ஓரளவு புதுக்கிய புத்திசையின் தொடர்ச்சியாக அமைகிறது.

*சாய் உலுவோங் (Cải lương)* பாடலில் நெட்டிசைகள் கூடுதலாக அமையும். பாடலில் இயல்பான சொற்கள் நீட்டி இசைக்கப்படும். சாய் உலுவோங்கில் வழக்கமாகப் பயன்படுத்தும் பண் வோங் சோ ஆகும்.

இது 1970 களிலும் 1980 களிலும் மக்களிடம் பரவியிருந்தாலும், இன்று இந்த மக்கள் செல்வாக்கு, குறிப்பாக இளந்தலைமுறையினரிடம் குறைந்துவிட்டது, இப்போது இக்கலை அரசு நிதியால் தப்பிப் பிழைத்துள்ளது.

### உரோய் நுவோசு (Rối nước)

  

நீர்ப்பாவைக் கூத்துகள், அல்லது *மூவா உரோய் நுவோசு (Múa rối nước)* என்பது 12 ஆம் நூற்றாண்டில் தோன்றிய தனித்தன்மை வாய்ந்த வியட்நாமிய கலை வடிவமாகும்.
இன்று, நீர்ப்பாவைக் கூத்து வியட்நாம் வரும் பயணர்களிடம் மிகவும் பெயர்பெற்று விளங்குகிறது.நீர்ப்பாவைக் கூத்தில் மூங்கில் தட்டு கூத்தியற்றுவோர்களை மறைக்கிறது. இவர்கள் நீரில் நின்று திரைமுன் அமையும் பாவைகளை நீரில் மறைந்திருக்கும் கழிகளால் ஆட்டுவர். இதன் கடுமாயான விதிகளால் இது 1984 அளவில் அழிந்துப் பின்னர் புத்துயிர்ப்பு பெற்றது.

மேலும் காண்க
------------

* மரபு வியட்நாமிய இசை
* மரபு வியட்நாமிய நடனம்
* வியட்நாமியப் பண்பாடு
* வியட்நாம் வரலாறு

மேற்கோள்கள்
-----------

1. ↑   பரணிடப்பட்டது 2008-10-01 at the வந்தவழி இயந்திரம் Mekong Delta nostalgic for cai luong’s golden days. 21 July 2007
2. ↑   பரணிடப்பட்டது 2008-11-03 at the வந்தவழி இயந்திரம் Beyond remedy for Cai luong. VietNamNet Bridge. 21 August 2008

வெளி இணைப்புகள்
---------------

* Encyclopedia of Vietnamese music
* VietnamTourism.com: Traditional Theatre பரணிடப்பட்டது 2004-12-09 at the வந்தவழி இயந்திரம்
**பக்கிரியா பிள்ளை** (1866 - 1937) தமிழகத்தைச் சேர்ந்த இசைக் கலைஞர் ஆவார். இவர் கொன்னக்கோல் இசைக் கலையில் சிறந்து விளங்கினார். தவில், மிருதங்கம் எனும் தோல் கருவிகளை வாசிப்பதில் வல்லவர்; நட்டுவாங்கம், வாய்ப்பாட்டுக் கலைகளிலும் தனது திறமைகளை வெளிக்காட்டியவர்.

ஆரம்ப வாழ்க்கை
--------------

பக்கிரியா பிள்ளை 1866 ஆம் ஆண்டு, மன்னார்குடியில் பிறந்தார். பெற்றோர்: சொக்கலிங்க நட்டுவனார் - பார்வதி அம்மாள். நாகூர் ஆண்டவரின் அருளாசியால் தம் மகன் தமக்குப் பிறந்ததாக பெற்றோர் கருதியதால், இவருக்கு பக்கிரி என பெயர் வைத்தனர். பக்கிரியா பிள்ளைக்கு அவரின் தந்தை நட்டுவாங்கம் பயிற்றுவித்தார்.

இசை வாழ்க்கை
------------

தனது 18ஆவது வயதில் சுவர்ண தவில்காரர் என்பவரிடம் தவில் கற்கத் தொடங்கி, ஓராண்டு காலத்தில் சிறந்த வாசிப்பினை தரத் தொடங்கினார். அதன்பிறகு நாதசுரக் கலைஞர் மன்னார்குடி சின்ன பக்கிரி பிள்ளையின் குழுவில் இணைந்தார்.

சின்ன பக்கிரி பிள்ளையுடன் ஏற்பட்ட வேறுபாடுகள் காரணமாக, அவரின் குழுவிலிருந்து பக்கிரியா பிள்ளை விலகினார். அதன்பிறகு வழுவூர் முத்துவீர் பிள்ளை எனும் தவில் கலைஞருடன் நிகழ்ந்த சவால் போட்டியொன்றில் தோல்வியடைந்தார். இக்காரணங்களினால், தவில் வாசிப்பினை முற்றிலுமாக நிறுத்திவிட்டார். 

அதன்பிறகு மலைக்கோட்டை கோவிந்தசாமி பிள்ளையின் ஆலோசனையின்படி, கடம் கலைஞர் பழனி கிருஷ்ண ஐயரிடம் மாணவராகச் சேர்ந்து மிருதங்கம் கற்கத் தொடங்கினார். ஆனால் பக்கிரியாப் பிள்ளையின் குரல்வளத்தால் ஈர்க்கப்பட்ட கிருஷ்ண ஐயர், அவருக்கு வாய்ப்பாட்டு கற்றுத் தந்தார். இக்காலகட்டத்தில் மனவருத்தங்களின் காரணமாக, தற்கொலை முயற்சியினை மேற்கொண்டார் பக்கிரியாப் பிள்ளை. இந்நிலையில் கோவிந்தசாமி பிள்ளையின் தலையீட்டால் ஜலதரங்கம் ராமனையா செட்டி என்பவரின் மூலமாக காஞ்சிபுரம் நாயனாப் பிள்ளையின் அறிமுகம் பக்கிரியாப் பிள்ளைக்குக் கிடைத்தது.

இருவருக்குமிடையான உறவு நன்கு வலுப்பெற்று, 1910 ஆம் ஆண்டு வாக்கில் நாயனப் பிள்ளையின் குழுவில் கொன்னக்கோல் கலைஞராக இடம்பிடித்தார் பக்கிரியா பிள்ளை. நாயனப் பிள்ளையின் மறைவுவரை அக்குழுவில் தொடர்ந்து இருந்தார்.

மன்னார்குடியில் அருணகிரிநாதருக்கென்று மடம் ஒன்றினை நிறுவி, தாமே சமயச் சடங்குகளை செய்து வந்தார்.

கிடைத்த பாராட்டுகள்
-------------------

* இவரை *லயபிரம்மம்* என கோவிந்தசாமி பிள்ளை அழைத்தார்.
* *லயசுரங்கம்* என பிற கலைஞர்கள் பாராட்டினர்.

மறைவு
-----

இவர் 1937 ஆம் ஆண்டு, நவம்பர் மாதம் மன்னார்குடியில் காலமானார்.

உசாத்துணை
---------

Forgotten master of a vanishing art - *தி இந்து (ஆங்கிலம்)* நாளிதழில் வெளியான ஒரு கட்டுரை
**2022 குவாத்தமாலா நிலநடுக்கம்** (*2022 Guatemala earthquake*) மத்திய அமெரிக்காவில் உள்ள குவாத்தமாலா நாட்டில் 2022 ஆம் ஆன்டு பிப்ரவரி மாதம் 16 ஆம் தேதியன்று பயங்கர நிலநடுக்கம் ஏற்பட்டது. இந்நிலநடுக்கம் ரிக்டர் அளவில் 6.2 ஆக பதிவானது. மாற்றியமைக்கப்பட்ட மெர்கல்லி தீவிர அளவுகோலில் இந்நிலநடுக்கம் வலுவான உச்ச தீவிரத்தை அடைந்தது. அதிகாலை குவாத்தமாலாவின் தெற்குப் பகுதிகளில் ஏற்பட்டது. தலைநகரத்திலும் அதைச் சுற்றியுள்ள பகுதிகளிலும் சேதம் பரவலாக இருந்தது. பெரும்பாலும் வீடுகளில் விரிசல் விழுந்த சுவர்கள் மற்றும் பாறைகள் சரிந்தன. மெக்சிகோ எல்லையில் உள்ள மலைப்பிரதேசமான சான்மார்கோசு மாகாணத்தில் ஏராளமான வீடுகள் இடிந்து தரைமட்டமானது. பலர் உயிரோடு புதைந்தனர்.

கண்டத்தட்டு அமைப்பு
-------------------

குவாத்தமாலாவின் கடற்கரையானது வட அமெரிக்க மற்றும் கோகோசு தகடுகளின் ஒன்றிணைந்த எல்லைகளுக்கு இடையே மத்திய அமெரிக்க அகழி என அழைக்கப்படுகிறது. இது வடக்கே மெக்சிகோ மற்றும் தெற்கே பனாமா வரை நீண்டுள்ளது. மறுபுறம், நாட்டின் வடக்குப் பகுதிகளில் மொட்டகுவா பெயர்ச்சிப் பிளவு உள்ளது. இது வட அமெரிக்க மற்றும் கரீபியன் தகடுகளின் இடது பக்க படுகைக் கிடை நகர்வுப்பிளவு ஒருங்கிணைப்பால் ஏற்படுகிறது. மொடகுவா பிளவானது வடக்கு குவாத்தமாலாவில் பல அழிவுகரமான நிலநடுக்கங்களை ஏற்படுத்தியது. குறிப்பாக 1976 ஆம் ஆண்டு குவாத்தமாலா நிலநடுக்கம் ரிக்டர் அளவுகோலில் 7.5 ஆக இருந்தது.

நிலநடுக்கம்
-----------

நிலநடுக்கம் உள்ளூர் நில அதிர்வு முகமைகளின் கணக்கீட்டின்படி 6.8 ரிக்டர் அளவில் இருந்தது. ஆனால் பின்னர் அமெரிக்க புவியியல் புவியியல் ஆய்வு மூலம் ரிக்டர் அளவில் 6.2 ஆக மாற்றப்பட்டது. மாற்றியமைக்கப்பட்ட மெர்கல்லி தீவிர அளவுகோலில் இந்நிலநடுக்கம் V (மிதமான) உச்ச தீவிரத்தை அடைந்தது.

உயிரிழப்புகள்
-------------

நிலநடுக்கத்தால் தலைநகர் குவாத்தமாலா நகரிலும் அதைச் சுற்றியுள்ள வீடுகள் மற்றும் கட்டிடங்களின் சுவர்களில் விரிசல் ஏற்பட்டது. மலைகளுக்கு அருகில் உள்ள சாலைகளில் பல இடங்களில் நிலச்சரிவு ஏற்பட்டு சாலைகள் தடைபட்டன. மிக்சுகோ நகரில் ஒரு பெண், குவெட்சல்டெனாங்கோ நகரத்தில் ஒரு ஆண் என இரண்டு பேர் இறப்பு அடையாளங் காணப்பட்டுள்ளது.

மேற்கோள்கள்
-----------

1. ↑  "M 6.2 - 0 km SSE of Nueva Concepción, Guatemala". *earthquake.usgs.gov*. February 16, 2022. 2022-02-16 அன்று பார்க்கப்பட்டது.
2. ↑  "Reportan temblor de 6.8 grados este 16 de febrero de 2022 en Guatemala – Prensa Libre" (ஸ்பானிஷ்). 2022-02-16 அன்று பார்க்கப்பட்டது.
3. ↑  República.gt. "En imágenes: daños producidos por el terremoto en Guatemala de este 16 de febrero". *República.gt* (ஸ்பானிஷ்). 2022-02-16 அன்று பார்க்கப்பட்டது.
4. ↑  Correspondent, Vikatan. "கவுதமாலா நிலநடுக்கம்: 48 பேர் பலி". *www.vikatan.com/*. 2022-02-17 அன்று பார்க்கப்பட்டது.
5. ↑  Aubouin, Jean; Stephan, Jean Francois; Renard, Vincent; Roump, Jacqueline; Lonsdale, Peter (1981-11-12). "Subduction of the Cocos plate in the Mid America Trench" (in en). *Nature* **294** (5837): 146–150. doi:10.1038/294146a0. பன்னாட்டுத் தர தொடர் எண்:1476-4687. .
6. ↑  "USGS Earthquake Hazards Program » Historic Earthquakes". *web.archive.org*. 2006-04-21. Archived from the original on 2006-04-21. 2022-02-16 அன்று பார்க்கப்பட்டது.CS1 maint: unfit url (link)
7. ↑  Menchu, Sofia (2022-02-16). "Guatemala earthquake kills two, triggers landslides" (in en). *Reuters*. .
**மதுராந்தகர்** கல்கி எழுதிய பொன்னியின் செல்வன் புதினத்தில் வருகின்ற  கண்டராதித்தர் செம்பியன் மாதேவி வளர்ப்புமகனாவார். வரலாற்றில் இடம்பெற்ற  உத்தம சோழனை சற்று புனைவுடன் இணைத்து கதாபாத்திரமாக வடிவமைத்துள்ளார் கல்கி.

கதாப்பாத்திரத்தின் இயல்பு
-------------------------

மதுராந்தகரின் பெற்றோர்  கண்டராதித்தரும் செம்பியன் மாதேவியாரும் பெரும் சிவபக்தர்கள். எனவே மதுராந்தகரும் ஏறக்குறைய இருபது பிராயம் வரையில் சிவபக்தராக, அன்னையின் வாக்கையே வேத வாக்காகக் கொண்டு நடந்து வந்தார். 

பழுவூர் இளையராணி நந்தினியைச் சந்தித்துப் பேசிய பின்னே சிவபக்தியைத் துறந்து, சோழநாடு தனக்குரியது என்று எண்ணத் தொடங்கினார். பழுவேட்டரையர்கள் முதலிய சிற்றரசர்களின் ஆதரவினைப் பெற ரகசிய கூட்டங்களைக் கூட்டினார். இதனை அறிந்த செம்பியன் மாதேவி மதுராந்தகத் தேவரை பழையாறைக்கு அழைத்தார். சுந்தர சோழரின் மறைவுக்குப் பிறகு அவரின் புதல்வர்கள் ஆதித்த கரிகாலனும், அருள்மொழிவர்மனும் சோழ அரசினை ஆள்வார்கள் என்று கண்டராதித்தர் வாக்குத் தந்திருமையைச் செம்பியன் மாதேவி எடுத்துரைத்தார். எனினும் மதுராந்தகரின் ஆசையில் மாற்றம் ஏற்படவில்லை. மாறாகத் தனது ஆசைக்குக் தடையாக இருக்கும் அன்னையிடம் கோபமும் வெறுப்பும் வளர்ந்தது. 

அதனால் செம்பியன் மாதேவி மதுராந்தகன் மந்தாகினியின் மகனென்ற உண்மையை கூறி, தன்னுடைய மகனாக சேந்தன் அமுதனை காண செல்கிறார். அங்கே சிறிது தாமதமாக வருவதாக கூறிய மதுராந்தகன், கருத்திருமனுடன் சேர்ந்து இலங்கையிலிருக்கும் பாண்டிய மகுடத்தினை அடையவும், தானே அடுத்த பாண்டியனாக முடிசூட்டிக் கொள்ளவும் ஆசைப்படுகிறான். அவ்வாறு போகும் வழியில், கந்தன்மாறன் வந்து வந்தியத்தேவன் என்று தவறாக நினைத்து வேல் எறிந்து விடுகிறான். அதிலிருந்து தப்பிய மதுராந்தகன், தன்னுடைய மாமனாரான சின்ன பழுவேட்டரையரை எதிர்த்து வீர மரணம் அடையும் படி செய்கிறான்.

மேற்கோள்கள்
-----------

1. ↑  மதுராந்தகத் தேவர்
2. ↑  நெடுமரம் சாய்ந்தது!

இவற்றையும் பார்க்கவும்
----------------------

* செம்பியன் மாதேவி
* கண்டராதித்தர்

| * பா
* உ
* தொ
கல்கியின் *பொன்னியின் செல்வன்* |
| --- |
| சோழர் வம்சம் | 
பராந்தகச் சக்கரவர்த்தி  **·** 
இராஜாதித்தர்  **·** 
கண்டராதித்தர்  **·** 
அரிஞ்சய சோழர்  **·** 
சுந்தர சோழர் **·** 
ஆதித்த கரிகாலன்  **·** 
அருள்மொழிவர்மன்  **·** 
மதுராந்தகன்  **·** 
செம்பியன் மாதேவி  **·** 
குந்தவை பிராட்டி  **·** 
வானதி தேவி  **·** 
வானமா தேவியார்  **·** 
 |
| படகோட்டி குடும்பம் | 
தியாகவிடங்கர்  **·** 
முருகய்யன்  **·** 
ராக்கம்மாள்  **·** 
பூங்குழலி  **·** 
மந்தாகினி  **·** 
வாணி அம்மை  **·** 
 சேந்தன் அமுதன்  **·** 
 |
| சோழ துணைவர்கள் | 
அநிருத்தப் பிரம்மராயர்  **·** 
ஆழ்வார்க்கடியான் நம்பி  **·** 
 ஈசான சிவபட்டர்  **·** 
 |
| பாண்டிய ஆபத்துதவிகள் | 
ரவிதாசன்  **·** 
சோமன் சாம்பவன்  **·** 
இடும்பன்காரி  **·** 
தேவராளன்  **·** 
கிரமவித்தன்  **·** 
நந்தினி  **·** 
 |
| சிற்றரசர்கள் | 
வந்தியத் தேவன்  **·** 
பெரிய பழுவேட்டரையர்  **·** 
சின்னப் பழுவேட்டரையர்  **·** 
 கொடும்பாளூர் பெரிய வேளார்  **·** 
பார்த்திபேந்திர பல்லவன்  **·** 
கந்த மாறன்  **·** 
செங்கண்ணர் சம்புவரையர்  **·** 
மலையமான்  **·** 
மணிமேகலை  **·** 
 சந்திரமதி **·** 
 |
| பிறர் | 
வீரபாண்டியர்  **·** 
குடந்தை சோதிடர்  **·** 
கருத்திருமன்  **·** 
பினாகபாணி  **·** 
 |
| இடங்கள் | 
வீராணம் ஏரி  **·** 
பழையாறை  **·** 
தஞ்சை  **·** 
குடந்தை  **·** 
பழுவூர்  **·** 
கோடியக்கரை  **·** 
மாதோட்டம்  **·** 
நாகப்பட்டினம்  **·** 
பூதத்தீவு  **·** 
 |
**பல்சான் பரிசு** (*Balzan Prize*) என்பது *பன்னாட்டு பல்சான் பரிசு நிறுவனம்* (*International Balzan Prize Foundation*) ஆண்டுதோறும் மானிடவியல், சமூகவியல், பண்பாடு, மற்றும் அமைதி ஆகிய துறைகளில் நான்கு புகழ் பெற்றவர்களுக்கு வழங்கும் ஒரு பணப்பரிசாகும்.

ஆண்டு தோறும் இந்நிறுவனம் கூடி அடுத்த ஆண்டுக்கான விருதாளர்களையும் அவர்களுக்கான பணப்பரிசின் அளவையும் தெரிவு செய்கிறது. இப்பரிசுகளுக்கான நியமனங்கள் மே மாதத்தில் ஏற்றுக் கொள்ளப்பட்டு, பரிசாளர்கள் அடுத்த ஆண்டு செப்டம்பர் மாதத்தில் அறிவிக்கப்படுகிறது. 2001ம் ஆண்டில் இருந்து பரிசுத் தொகை 1 மில்லியன் சுவிஸ் பிராங்குகளாக அதிகரிக்கப்பட்டது. ஆனாலும் இப்பரிசுத் தொகையின் அரைப்பங்கு இளம் ஆய்வாளர்களின் ஆய்வுகளுக்குப் பயன்படுத்தப்பட வேண்டும் என்பது ஒரு நிபந்தனை ஆகும்.

பல்சான் பரிசு குழுவில் ஐரோப்பாவின் பெரும் அறிவியலாளர்கள் உறுப்பினர்களாக உள்ளனர். இப்பரிசு நோபல் பரிசுக்கு இணையாக, அறிவியல், பண்பாடு, மானுடவியல் துறைகளில் புகழ் பெற்ற ஒரு பரிசு ஆகும். 2004 இல் இதன் பரிசுத் தொகை 3 மில்லியன் அமெரிக்க டாலர்களாக (நோபல் பரிசுத் தொகை 1.3 மில்லியன்கள் மட்டுமே) இருந்தாலும் நோபல் பரிசு பல்சான் பரிசை விட அதிகம் புகழ் பெற்றதாக விளங்குகிறது.

வரலாறு
------

இந்நிறுவனத்தின் சொத்துக்கள் இத்தாலியரான "யூஜீனியோ பல்சான்" (*Eugenio Balzan*; 1874-1953), என்பவரால் வழங்கப்பட்டது. இவர் தனது சொத்துக்களை சுவிட்சர்லாந்தில் முதலிட்டார். 1933இல் பாசிசத்துக்கு எதிராகக் குரல் கொடுத்து இத்தாலியை விட்டுப் புறப்பட்டார். இவர் தனது சொத்துக்களைத் தனது மகள் "அஞ்சலா லீனா பல்சான்" (1892–1956), என்பவருக்கு விட்டுச் சென்றார். அஞ்சலா நோய் வாய்ப்பட்டு, இறக்கும் தருவாயில் *பன்னாட்டு பல்சான் பரிசு நிறுவனம்* என்ற நிறுவனத்தைத் தோற்றுவித்து தனது சொத்துக்கள் அனைத்தையும் இந்நிறுவனத்துக்கு வழங்கினார். இந்நிறுவனத்தின் பரிசுகள் அனைத்தும் மிலானில் உள்ள அலுவலகத்திலும், பரிசுப் பணம் சூரிக்கிலும் நிர்வகிக்கப்படுகின்றன.

இந்நிறுவனத்தின் முதலாவது பரிசு 1961 இல் 1 மில்லிய சுவிஸ் பிராங்க் நோபல் பரிசு நிறுவனத்துக்கு வழங்கப்பட்டது. 1962ம் ஆண்டுக்குப் பின்னர் 16 ஆண்டுகளுக்குப் பின்னர் 1978 இல் அன்னை தெரேசாவுக்கு வழங்கப்பட்டது.

1978 முதல் ஆண்டு தோறும் நால்வருக்கு பின்வரும் துறைகளில் வழங்கப்பட்டு வருகிறது:

* மானிடவியல், சமூகவியல், கலை
* இயற்பியல், கணிதம், இயற்கை அறிவியல், மருத்துவம்

பல்சான் பரிசு பெற்ற சிலர்
-------------------------

* திருத்தந்தை இருபத்திமூன்றாம் யோவான் (1962)
* அன்னை தெரேசா (1978)
* எஸ். ஜே. தம்பையா (1997)

இவற்றையும் பார்க்கவும்
----------------------

* பல்சான் பரிசு பெற்றவர்கள் பட்டியல்

வெளி இணைப்புகள்
---------------

* அதிகாரபூர்வ தளம்
**கடுகு** (Kadugu) விஜய் மில்டன் இயக்கத்திலும் ஒளிப்பதிவிலும், சூர்யா, பாரத் சீனி, விஜய் மில்டன் ஆகியோருடன் இணைந்து விஜய் மில்டன் தயாரிப்பிலும் வெளியாகியுள்ள தமிழ்த்திரைப்படம். இத்திரைப்படத்தில் பரத், இராஜகுமரன், இராதிகா பிரசித்தா, சுபிக்‌ஷா, ஏ. வெங்கடேஷ் ஆகியோர் முன்னணி கதைப்பாத்திரங்களில் நடித்துள்ளனர். இத்திரைப்படம் எஸ். என். அருணகிரியின் பாடலிசையிலும் ஜெ. அனூப் சீலின் பின்னணியிசையிலும், ஜெ. ஆர். ஜான் ஆபிரகாமின் படத்தொகுப்பில் மார்ச்சு 2017இல் திரையரங்குகளில் வெளியான தமிழ்த்திரைப்படம்.

நடிப்பு
-------

* பரத்- நம்பியாக
* இராஜகுமரன் - பாண்டி (புலி ஜெ. பாண்டி)
* இராதிகா பிரசித்தா - எபியாக
* சுபிக்‌ஷா
* பாரதி சீனி- அனுருத்தாக
* ஏ. வெங்கடேஷ்
* பிளவர் ஏ. மனோகரன்
* பாலஜி சக்திவேல் - மதிப்புறுத்தோற்றம்
* விஜய் மில்டன்- மதிப்புறுத்தோற்றம்

கதை
---

தக்க நேரம் வந்தால் பேருருவம் எடுத்துவிடும் ஒரு எளியவனின் கதையே கடுகு. புலி வேடக் கலைஞரான பாண்டி (இராஜகுமாரன்). இப்புலிவேடக்கலை அழிந்து வருவதால் அவர் வறுமையில் இருக்கின்றார். தரங்கம்பாடியில் காவல்துறை அலுவலராகப் பணியில் இருக்கும் வெங்கடேசுக்கு உதவி செய்ய அவருடன் செல்கிறார் பாண்டி. அந்த ஊரில் உள்ள மக்களுக்கு தன்னால் இயன்ற அளவிற்கு நன்மைகளைச் செய்கின்றார். நம்பி பரத் அதே ஊரில் உள்ள ஒர் இளம் அரசியல்வாதி. இளைஞர்களிடேயே பேர் பெற்ற குத்துச்சண்டை வீரர். நம்பியின் ஊருக்கு வரும் அமைச்சர் ஒருவர் தவறான ஒன்றினைச்செய்து விடுகின்றார். அந்தத் தவறின் பக்க விளைவுகள் என்ன? அதில் நம்பியின் பங்கு என்ன? பாண்டிக்கும் இதற்கும் உள்ள தொடர்பு என்ன ஆகிய வினாக்களுக்கான விடைகளை அளிக்கின்றது இப்படத்தின் கதை.

இசை
---

இத்திரைப்படம் எஸ். என். அருணகிரியின் பாடலிசையிலும் ஜெ. அனூப் சீலின் பின்னணியிசையிலும் உருவாகியுள்ளது. இத்திரைப்படத்தின் பாடல்களை மதன் கார்க்கி, எழுதியுள்ளனர். மகளிர் மட்டும் திரைப்படத்திற்குப் பிறகு இத்திரைப்டத்திற்கு 2டி என்டேர்டைன்மென்ட் நிறுவனம் இசை வெளியீட்டினைச் செய்துள்ளது.

சான்றுகள்
---------

1. ↑
2. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *கடுகு (திரைப்படம்)*
**கடுக்கரை** தமிழ் நாட்டின் தென்கோடி முனையில் அமைந்துள்ள கன்னியாகுமரி மாவட்டத்தில் உள்ள ஒரு சிறிய அழகிய கிராமம் ஆகும். சுற்றிலும் மேற்குத் தொடர்ச்சி மலைகளால் சூழப்பட்டு நடுவில் ஒரு சிறிய குன்றின் கீழ் அமைந்துள்ளது.நாகர்கோவில் பேருந்து நிலையத்திலிருந்து, 15 கி.மீ. தொலைவில் இருக்கிறது.

*கன்னியாகுமரி மாவட்டம், தோவாளை ஊராட்சி ஒன்றியத்தைச் சேர்ந்தது.*

பன்னிரண்டு வருடங்களுக்கு ஒருமுறை வரும் தம்பிரான் கோவில் ஊட்டு திருவிழா இவ்வூரில் மிகவும் புகழ் பெற்ற ஒன்றாகும். இவ்வூரின் முக்கிய தொழிலாக விவசாயமும் வைக்கோல் கட்டும் தொழிலும் உள்ளது நெல், வாழை, உளுந்து, தென்னை, மரவள்ளிக்கிழங்கு ஆகியவை இங்கு பயிரிடப்படுகிறது. இவ்வூரின் வடக்கு பகுதியில் (காட்டுப்புதூர்) அமைந்துள்ள நீர் வீழ்ச்சி உலக்கை அருவி ஆகும். இந் நீர்வீழ்ச்சியில் ஆண்டு முழுவதும் தண்ணீர் வந்து கொண்டிருக்கும். மேலும் கண்ணுக்கெட்டிய தூரம் வரையிலும் பசுமை மாறா காடுகளும் மலைகளும் வற்றாத ஓடைகளும் காணப்படுகின்றன. இந்நீர்வீழ்ச்சி மலை அடிவாரத்திலிருந்து 1000 அடி உயரத்தில் அமைந்துள்ளது. எனவே உலக்கை அருவிக்கு செல்வதென்பது ஒரு சிறந்த மலையேற்ற பயிற்சியையும் செய்வது போலவும் ஆகும்.
கடுக்கரை பகுதியில் விளையும் நேந்திரம் பழம் உலகத் தரம் வாய்ந்தது ஆகும்..இது ஏத்தன்பழம் என்று இங்கு கூறப்படுகிறது

ஊரின் நுழைவாயிலில் முத்தாரம்மனும், வடக்கு பாகத்தில் செல்லியம்மனும் அருள்பாலிக்கிறார்கள்

* நயினார் திருவெங்கடேஸ்வர பெருமாள் திருக்கோவில்
* ஆயினுட்டு தம்பிரான் கோவில்
* அஞ்சுகிரி ஐயப்பன் கோவில்
[*தொடர்பிழந்த இணைப்பு*]
* ஸ்ரீகண்டேஸ்வரமுடைய நயினார் கோவில்

### ஊட்டு திருவிழா

கேரள தேசத்து தம்பிராஜா கிட்டே, 'அப்பாவுக்கு பிறகு நீங்க தான் நாடாள்வீங்க'ன்னு ஜோசியக்காரர்கள் சொல்ல, 'அண்ணனுக்கு இல்லாத பதவி, எனக்கு வேண்டாம்'னு, நாட்டை விட்டுட்டு அந்த ராஜா கிளம்பிட்டார். எல்லாத்தையும் துறந்து மலைகள்ல வாழ்ந்தவர், கடைசியா இந்த ஊருல தான் ஜீவ சமாதியானார். அவரோட நினைவா ஒரு கோவில் கட்டுன இந்த ஊர் மக்கள், 12 கோட்டை அரிசி பொங்கி அவருக்கு படைச்சிருக்காங்க. நாடு துறந்த அந்த மகாராஜாவுக்கு எங்க முன்னோர்கள் செஞ்ச அந்த மரியாதையை, இன்னைக்கும் விடாம தொடர்ந்துட்டு வருகிறது, - 12 ஆண்டுகளுக்கு ஒருமுறை நடக்கும்.

### வசதிகள்

* கனரா வங்கி -
	+ *1/107, முத்துநகர் ,கடுக்கரை, தோவாளை தாலுகா, கன்னியாகுமரி மாவட்டம், கடுக்கரை தமிழ்நாடு 629851*
	+ IFSC Code - CNRB0004868
	+ MICR Code - 629015013
	+ Phone - +91 80221 31438
* அரசு உயர்நிலை மற்றும் தொடக்க பள்ளி
* தபால் அலுவலகம் (629-851)
* ரேஷன் கடை
யாப்பிலக்கணம் பாடிய புலவர்களில் ஒருவர் **கடிய நன்னீயார்**. இவர் கடியநன்னியார் எனவும் குறிப்பிடப்படுகிறார்.  இவரது இலக்கணப் பாடல்கள் 3 யாப்பருங்கல விருத்தியில் எடுத்துக் கட்டப்பட்டுள்ளன.

1
-

>  இருதலைக் காமம் இன்றிக் கைக்கிளை  
> 
> 
> 
> ஒருதலைக் காம மாகக் கூறிய   
> 
> இல்லக்கண மரபின் இயல்புற நாட்டி  
> 
> அதர்ப்பபட மொழிந்தனர் புலவர் அதுவே  
> 
> பெறுதி வெண்பா உரியதாய் மற்றதன்  
> 
> இறுதி எழுசீர் ஆசிரியம்மே 
> 
> 
>

2
-

>  வெண்பா ஆசிரியத்தாய் மற்றதன்  
> 
> 
> 
> இறுதி எழுசீர் ஆசிரியம்மே
> 
> 
>

3
-

>  கைக்கிளை மருட்பா ஆகி வருகால்  
> 
> 
> 
> ஆசிரியம் வருவதாயின் மேவா  
> 
> முச்சீர் எருத்திற்று ஆகி முடிவு அடி  
> 
> எச்சீரானும் ஏகாரம் இறுமே
> 
> 
>

4
-

>  கைக்கிளை ஆசிரியம் வருவதாயின்   
> 
> 
> 
> முச்சீர் எருத்து இன்றாகி முடிவடி  
> 
> எச்சீரானும் ஏகாரத்து இறுமே 
> 
> 
>

மேற்கோள்
--------

1. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 211
2. ↑  மேல் யாப்பருங்கலம் - பக்கம் 170
3. ↑  மேல் யாப்பருங்கலம் பக்கம் 211
**2-ஐதராக்சி பியூட்டைரிக் அமிலம்** *(2-Hydroxybutyric acid)* என்பது C4H8O3 என்ற மூலக்கூறு வாய்ப்பாடு கொண்ட ஒரு கரிம வேதியியல் சேர்மமாகும். இந்த ஐதராக்சிபியூட்டைரிக் அமிலத்தை ஆல்பா- ஐதராக்சி பியூட்டரேட்டு மற்றும் α- ஐதராக்சி பியூட்டரேட்டு என்ற பெயர்களாலும் அழைப்பர். இச்சேர்மத்தில் உள்ள கார்பாக்சில் குழுவிற்கு அடுத்து இடம்பெற்றுள்ள கார்பனுடன் ஐதராக்சில் குழு சேர்ந்திருக்கிறது. டி-2- ஐதராக்சி பியூட்டைரிக் அமிலம், எல்-2- ஐதராக்சி பியூட்டைரிக் அமிலம் என்ற இரண்டு எதிருருக்களைப் பெற்றுள்ள ஒரு நாற்தொகுதிச் சேர்மமாகவும் இது கருதப்படுகிறது. 

* (R)-2- ஐதராக்சி பியூட்டைரிக் அமிலம்(*R*)-2- ஐதராக்சி பியூட்டைரிக் அமிலம்
* (S)-2- ஐதராக்சி பியூட்டைரிக் அமிலம்(*S*)-2- ஐதராக்சி பியூட்டைரிக் அமிலம்

2-ஐதராக்சிபியூட்டைரிக் அமிலத்தின் இணை காரமான 2-ஐதராக்சிபியூட்டைரேட்டு எல்-திரியோனின் சிதைமாற்றம் செய்யும் அல்லது குளூட்டாதயோன் தயாரிக்கும் பாலூட்டிகளின் தசைகளில் இருந்து தயாரிக்கப்படுகிறது. ஆக்சிசனேற்ற அழுத்தம் அல்லது நச்சேற்ற நீக்கத் தேவைகளால் குளூட்டாதயோன் தயாரிக்கும் வேகம் அதிகரிக்கிறது. இத்தகைய வளர்சிதை மாற்ற அழுத்த நிபந்தனைகளால் குளூட்டாதயோன் தயாரிப்புக்குத் தேவையான எல்-சிசுட்டின் வழங்கல் கட்டுபடுத்தப்படுகிறது. எனவே மெத்தியோனின் தயாரிக்கும் மெத்திலேற்ற மாற்ற வழிமுறையிலிருந்து சிசுட்டாதயோனின் தயாரிக்கும் சல்பியுரேற்ற மாற்ற வழிமுறைக்கு ஓமோசிசுட்டின் திசைதிருப்பப்படுகிறது. சிசுட்டாதயோனின் சிசுட்டினாக பிளவுபடும்போது உடன்விளை பொருளாக 2-ஐதராக்சிபியூட்டைரேட்டு வெளிவிடப்படுகிறது.

α-ஐதராக்சிபியூட்டைரேட்டு நீரிழிவு இல்லாத உயிரினங்களில் இன்சுலின் தடை காட்டியாக பயன் படுத்தப்படுகிறது. குளுக்கோசு ஏற்புத்திறன் மோசமாதலை முன்கனிக்கவும் α-ஐதராக்சிபியூட்டைரேட்டு பயன்படுத்தப்படுகிறது
.

மேற்கோள்கள்
-----------

1. ↑  "alpha-hydroxybutyrate is an early biomarker of insulin resistance and glucose intolerance in a nondiabetic population". *PLOS ONE* **5** (5): 10883. 2010. doi:10.1371/journal.pone.0010883. பப்மெட்:20526369. பப்மெட் சென்ட்ரல்:2878333. .
2. ↑  "Early metabolic markers of the development of dysglycemia and type 2 diabetes and their physiological significance". *Diabetes* **62** (5): 1730–1737. 2013. doi:10.2337/db12-0707. பப்மெட்:23160532. பப்மெட் சென்ட்ரல்:3636608. .
**சேர்ந்தபூமங்கலம் கைலாசநாதர் கோயில்** என்பது தூத்துக்குடி மாவட்டம் சேர்ந்தமங்கலத்தில் அமைந்துள்ள சிவாலயமாகும்.  இத்தலம் நவக்கைலாயங்களுள் ஒன்றாகவும், நவக்கிரகங்களில் சுக்ரனுக்கு உரிய தலமாகவும் இருக்கிறது.

சன்னதிகள்
---------

மூலவர் கைலாசநாதர் சுக்கிர அம்சமானவர். அம்பாள் அழகிய பொன்னமை என்ற பெயரில் இருக்கிறார். இவரை சௌந்தர நாயகி என்றும் அழைக்கின்றனர். அம்மன் தெற்கு நோக்கி உள்ளார். கருவறை விமானத்தில் குபேரன் இரு மனைவியரோடு யானை மீது இருக்கிறார். 
கன்னி விநாயகர், சந்திரன், சூரியர், மீனாட்சி, சொக்கநாதர், சனீசுவரர், பைரவர் சந்நிதிகளும், முருப்பெருமான் சன்னதியில் வலப்புறம் திரும்பிய மயில் வாகனத்துடன் இருக்கிறார். 

இக்கோயில் 1000 வருடங்கள் தொன்மையானது. இதனை குலசேகரப் பாண்டியன் அல்லது முதலாம் மாறவர்மன் சுந்தரபாண்டியன் ஆகியோர் கட்டியிருக்கலாம் என ஆய்வாளர்கள் கருதுகிறார்கள்.

தலவரலாறு
--------

அகத்திய முனிவரின் சீடர்களில் முக்கியமானவரான உரோமச முனிவர் தன் குருவான அகத்தியரின் உதவியுடன் சிவபெருமானை நேரில் தரிசித்து, அதன் மூலம் முக்தி அடைய வேண்டும் என்று விரும்பி தனது குருவிடம் அதற்கான வழிமுறைகளைக் கேட்டதாகவும். அதற்கு அகத்திய முனிவரும் தாமிரபரணி ஆற்றில் 9 தாமரை மலர்களை மிதக்க விட்டு அவை ஒவ்வொன்றாக கரை ஒதுங்கும் இடங்களில் சங்கு மூலம் நீராடி நவக்கிரகங்களின் வரிசையில் சிவபெருமானை வழிபட்டால் சிவபெருமானின் காட்சி கிடைக்கும் என்றும் அதன் மூலம் முக்தி அடையலாம் என்று சொல்லி 9 தாமரை மலர்களை தாமிரபரணி ஆற்றில் மிதக்க விட்டதாகவும் அந்த மலர்களை தொடர்ந்து சென்ற உரோமச முனிவரும் தனது குரு கூறியபடி வழிபட்டு முக்தி அடைந்தார் என்றும் அப்படி அம்மலர்கள் கரை ஒதுங்கிய இடங்கள் தான் இப்போது நவகைலாயங்கள் என்று அழைக்கப்படுவதாகவும் இத்தலங்களின் வரலாறு கூறுகின்றது.

இவ்வாறு ஒன்பதாவது தாமரை மலர் கரை ஒதுங்கிய இடம் சேர்ந்தபூமங்கலமாகும். இதுவே நவகைலாயத்தின் இறுதி தலமாக உள்ளது.

திருவிழாக்கள்
-------------

* பிரதோசம்
* சிவராத்திரி
* தை ஆடி அமாவாசை

மேற்கோள்கள்
-----------

1. ↑  "Kailasanathar Temple : Kailasanathar Kailasanathar Temple Details - Kailasanathar- Senthapoo mangalam - Tamilnadu Temple - கைலாசநாதர்".
2. ↑  "அருள்மிகு கைலாசநாதர் கோயில், சேர்ந்தபூமங்கலம் - Aalayangal.com". 2016-08-12 அன்று மூலம் பரணிடப்பட்டது. 2016-08-11 அன்று பார்க்கப்பட்டது.
3. ↑  "சேர்ந்தபூமங்கலம் கைலாசநாதர் கோவிலில் திருவிளக்கு பூஜை".
4. ↑  ValaiTamil. "அருள்மிகு கைலாசநாதர் திருக்கோயில் - arulmigu kailaasanaathar thirukoyil".
சென்னையிலிருந்து சுமார் 30-40 கிமீ தொலைவில் சென்னை-கொல்கத்தா நெடுஞ்சாலையில் இந்த கோயில் அமைந்துள்ளது. இது தமிழ்நாட்டிலுள்ள திருவள்ளூர் மாவட்டத்தில் அமைந்துள்ளது. 

கோவிலின் வரலாறு :
இந்த கோவிலின் வரலாறு : ராமாவின் மகன்கள், லாவா மற்றும் குசா ஆகியோர் இந்த இடத்தில் வாழ்ந்தனர். ஒருமுறை ராமன் சிறுவாபுரியை கடந்து சென்றபோது, தனது மகன்களுடன் போரிட நேர்ந்தது, அவர்கள் தந்தை என்று தெரிந்து கொள்ளவில்லை. இளம் குழந்தைகள் இங்கே ஒரு போரை நடத்தியபோது, இந்த இடம் குழந்தைகள் போரை நடத்துவது என்பதே சிறுவாபுரி என அழைக்கப்பட்டது. சிறுவர் அம்பு எடு மறுகி இப்போது சின்னம்பெடு என்று அழைக்கப்படுகிறது.

இங்கே ஸ்ரீ முருகனை ஸ்ரீ ஸ்ரீ பாலசுப்பிரமணியர் என்று அழைக்கின்றனர். பக்தர்களின் விருப்பங்களை வழங்குவதால் சக்திவாய்ந்ததாக கூறப்படுகிறது. இந்த அழகிய கோவிலில் ஸ்ரீ அண்ணாமலை (சிவன்) மற்றும் ஸ்ரீ உண்ணாமலை அம்மன் ஆகியோரும் உள்ளனர். முருகனின் உற்சவ மூர்த்தியை வள்ளி மணாளர் எனவும், ஸ்ரீ வள்ளி திருமண திருமணமாகவும் காட்சி தருகிறார். இங்குள்ள முருகப்பெருமான் ஒரு வீட்டை வாங்குவதற்கு அல்லது விரும்பும் ஆசைகளை வழங்குவதாக நம்பப்படுகிறது.
**கண்ணியப்பபிள்ளைபட்டி அங்காளம்மன் கோயில்** தமிழ்நாட்டில் தேனி மாவட்டம், கண்ணியப்பபிள்ளைபட்டி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அங்காளம்மன் சன்னதியும், செல்வ விநாயகர், வீரபத்திரர், இருளப்பர், ஓண்டி வீரர், மாசானம், பத்திரகாளியம்மன், பேச்சியம்மன், ராக்காச்சியம்மன், பைரவர், நந்தி பீடம், மகா கருப்பசாமி பீடம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பாரதிய பாஷா சமிதி**, இந்திய மொழிகளை மேம்படுத்துவதற்கான உயர் அதிகாரம் கொண்ட குழு ஆகும். இது இந்திய அரசின் கல்வி அமைச்சகம்த்தால் நிர்வகிக்கப்படுகிறது. இது தேசிய கல்விக் கொள்கை 2020ஐ திட்டமிடப்பட்டுள்ளபடி இந்திய மொழிகளின் முழுமையான மற்றும் பல-ஒழுங்கு வளர்ச்சியின் பாதைகளை ஆராய்ந்து பரிந்துரைக்கும் குழு ஆகும். தற்போதுள்ள மொழி கற்பித்தல் மற்றும் ஆராய்ச்சிக்கு புத்துயிர் அளிப்பது மற்றும் நாட்டில் உள்ள பல்வேறு கல்வி நிறுவனங்களில் அதன் விரிவாக்கம் தொடர்பான அனைத்து விசயங்களிலும் அமைச்சகத்திற்கு ஆலோசனை வழங்கவும் குழு ஆகும்.

தனக்கு ஒதுக்கப்பட்ட பணிகளைச் செய்ய, பாரதிய பாஷா சமிதி உயர் அதிகாரக் குழு, துணைக் குழுக்கள்/ ஆய்வுக் குழுக்களை நியமிக்கலாம். இந்திய மொழிகளின் மேம்பாட்டின் அவசியத்தை எடுத்துரைக்கக் குழு கருத்தரங்குகள், பயிலரங்குகள், மாநாடுகள் மற்றும் மெய்நிகர் மாநாடுகளுக்கு ஏற்பாடு செய்யலாம். மொழிகளின் கற்பித்தல், ஆராய்ச்சி மற்றும் விரிவாக்கம்/மேம்படுத்துதல் ஆகியவற்றைக் கையாளும் மத்திய/மாநில அரசின் எந்தவொரு நிறுவனத்துடனும் இது தொடர்பு கொள்ளலாம் மற்றும் ஒருங்கிணைக்கலாம்.

பாரதிய பாஷா சமிதியின் தலைமையிடம் 3வது தளம், விஸ்வகர்மா பவன், சகீத் ஜீத் சிங் மார், கத்வாரியா சராய், புது தில்லி 110016 முகவரியில் செயல்படுகிறது.

இலக்குகள்
---------

1. தேசிய கல்விக் கொள்கை 2020யை செயல்படுத்துவதில் உள்ள சவால்கள் மற்றும் இடைவெளிகளைக் கண்டறிந்து நிவர்த்தி செய்தல்
2. மொழி நிறுவனங்களை வலுப்படுத்துதல் மற்றும் அவற்றின் திட்டங்கள் மற்றும் திட்டங்களை ஒருங்கிணைத்தல்
3. பல்வேறு நிறுவனங்களின் பங்கை மதிப்பாய்வு செய்தல் மற்றும் மதிப்பீடு செய்தல் மற்றும் அவற்றின் புத்துணர்ச்சி, உள்ளடக்க உருவாக்கம் மற்றும் தொழில்நுட்பத் தழுவல் ஆகியவற்றுக்கான பரிந்துரைகளை பாரதிய பாஷாக்களை மேம்படுத்துதல்
4. இந்திய மொழிகளை கற்கும் மாணவர்களின் வேலைவாய்ப்பு மற்றும் வேலைவாய்ப்பை மேம்படுத்துவதற்காக பல்வேறு களங்களில் இந்திய மொழிகள் பயன்படுத்துவதற்கான புதிய வழிகளை ஆராய்ந்து மேம்படுத்துதல்

இந்திய மொழிகள் விழா
-------------------

மகாகவி பாரதியார் பிறந்த நாளான ஒவ்வொரு டிசம்பர் 11 அன்றும் இந்திய மொழிகள் விழாவை சிறப்பாகக் கொண்டாட இந்திய கல்வி அமைச்சகம் உத்தரவிட்டுள்ளது.

மேற்கோள்கள்
-----------

1. ↑  Bharathiya bhasa samite
2. ↑  Ministry of Edu proposes Bharatiya Bhasha Diwas to be celebrated on December 11 on occasion of Janm Jayanti
இரு கணங்களின் சேர்ப்பு:{\displaystyle ~A\cup B}
மூன்று கணங்களின் சேர்ப்பு:{\displaystyle ~A\cup B\cup C}
கணக் கோட்பாட்டில், இரு கணங்களின் **சேர்ப்பு** (*union*) என்பது இரு கணங்களுக்கு இடையே அமுல்படுத்தக் கூடிய ஒரு செயல்முறை ஆகும். இதை **ஒன்றிப்பு** என்றும் குறிப்பிடலாம். சேர்ப்பின் போது இரு கணங்களின் உறுப்புகளையும் சேர்த்து புது கணம் ஒன்று உருவாக்கப்படுகிறது. இதன் குறியீடு ∪ ஆகும். இது தர்க்க செயற்பாடு அல்லது கூட்டலுக்கு இணையானது.

இரண்டு கணங்களைக் "கூட்ட" முடியும். *A* இனதும் *B* இனதும் **ஒன்றிப்பு** *A* U *B* என்பதால் குறிக்கப்படும். இதுவே *A* அல்லது *B* இன் உறுப்புக்களாக இருந்த எல்லா வெவ்வேறான பொருட்களையும் கொண்ட கணமாகும். 
இரண்டுக்கும் மேற்பட்ட கணங்களின் ஒன்றிப்பையும் காணமுடியும்.

வரையறை
------

*A* , *B* கணங்களின் சேர்ப்பு கணம் என்பது *A* கணத்திலுள்ள உறுப்புகள், *B* கணத்திலுள்ள உறுப்புகள் அல்லது *A* மற்றும் *B* இரண்டுக்கும் பொதுவான உறுப்புகள் அனைத்தையும் கொண்ட கணமாகும்.

கணக் கட்டமைப்பு முறையில் சேர்ப்பு கணம்:

{\displaystyle A\cup B=\{x:x\in A{\text{ or }}x\in B\}}.
எடுத்துக்காட்டுகள்:

* {1, 2} U {சிவப்பு, வெள்ளை} = {1, 2, சிவப்பு, வெள்ளை}
* {1, 2, பச்சை} U {சிவப்பு, வெள்ளை, பச்சை} = {1, 2, சிவப்பு, வெள்ளை, பச்சை}
* {1, 2} U {1, 2} = {1, 2}

அடிப்படை இயல்புகள்
------------------

* *A* U *B*   =   *B* U *A*, கணங்களின் ஒன்றிப்புச் செயல் பரிமாற்றுப் பண்பு கொண்டது
* *A*   , *B*   இரண்டும்   *A* U *B* இன் உட்கணங்களாகும்.
* *A* U *A*   =  *A*
* *A* U ø   =  *A*
* *A* ∪ (*B* ∪ *C*) = (*A* ∪ *B*) ∪ *C*, கணங்களின் ஒன்றிப்புச் செயல் சேர்ப்புப் பண்பு கொண்டது.

மேற்கோள்கள்
-----------

1. ↑  Weisstein, Eric W. "Union". Wolfram's Mathworld. 2009-07-14 அன்று பார்க்கப்பட்டது.
2. ↑  Dr.A.Chandrasekaran. *IX Standard textbook*. Tamilnadu government. Archived from the original on 2017-07-12.. பார்த்த நாள்: 2017-07-07.

வெளியிணைப்புகள்
---------------

விக்கிமீடியா பொதுவகத்தில்,  
 ***சேர்ப்பு (கணக் கோட்பாடு)***   
என்பதின் ஊடகங்கள் உள்ளன. 

* Weisstein, Eric W. "Union", *MathWorld*.
* Hazewinkel, Michiel, ed. (2001), "Union of sets", *Encyclopedia of Mathematics*, Springer, ISBN 978-1556080104
* Infinite Union and Intersection at ProvenMath De Morgan's laws formally proven from the axioms of set theory.
**அருள் மிகு பத்திரகாளி அம்மன் கோவில்** யாழ்ப்பாணம், திருநெல்வேலியில் அமைந்துள்ள அம்மன் கோயில் ஆகும்.

ஆலயத்தின் வரலாறு
----------------

ஒரே வீதியில் வலது புறத்தில் கூப்பிடு தொலைவில் தலங்காவல் பிள்ளையார் ஆலயத்தினையும் இடது புறத்தில் கண்ணகி அம்பாள் ஆலயத்தினையும் கொண்டு நடு நாயகமாக விளங்கும் பத்திரகாளி அம்பாள் ஆலயம் உருவாகி இற்றைக்கு நூற்றி எழுபத்தாறு ஆண்டுகள் ஆகின்றன எனக் கூறப்படுகிறது.

இக்கோயில் உருவானதற்கான காரணத்தை விளக்கும் ஒரு சம்பவமும் பெரியோர் வாயிலாக வழி வழியாகக் கூறப்பட்டு வருகிறது. பொழுது சாய்ந்த வேளையில் சகோதரர் இருவர் தமது குலத் தொழிலை முடித்து வீடு திரும்பும் வேளையில் அழகு மிகுந்த தேவ கன்னிகை ஒருத்தி அவர்கள் முன் நடனமாடியாதாகவும் அதை கண்ணுற்ற அவர்கள் வியப்பும் அதிர்ச்சியும் அச்சமும் கொண்டு அக்கன்னியை பயபக்தியுடன் வழிபட்டு அன்னைக்குக் கோயில் வைப்பதாகவும் கூறிதாகவும் அவ்வாறே அவர்கள் இன்றுவரை கம்பீரமாக நின்று கிளைவிட்டுப் பூத்துக் குலுங்குகின்ற மரத்தின் கீழ் ஒரு கல்லை எடுத்து வைத்துப் பிரதிஷ்டை செய்வதாகவும் மறுநாள் காலை அவர்கள் சென்று பார்க்கையில் அக்கல்லானது அவர்களது வேலைத்தலத்தில் (கம்மாலையில்) இருக்கக் கண்டு ஆச்சரியமுற்று அவ்விடத்திலேயே சிறு கொட்டிலாக கோவிலை அமைத்தாகவும் கூறப்படுகின்றது.

இன்று அம்பாள் கோவில் கொண்டருளியுள்ள மூலஸ்தானமே அன்று அந்தக் கம்மாலை இருந்த இடமெனவும் கூறுகின்றனர்.

திருப்பணி
---------

பல அன்பர்கள் மனமுவந்து நன்கொடையாக ஆலயத்திற்கான காணிகளை வழங்கினார்கள். இந்த இருபதாம் நூற்றாண்டின் ஆரம்பத்தில் இருந்தே கோவில் வளர்ச்சி பெற்று வந்துள்ளதை அறிய முடிகின்றது. இருபதாம் நூற்றாண்டின் ஆரம்பத்தில் இருந்த அடியார்கள் அவ்வப்பொழுது திருப்பணி வேலைகளை மேற்கொண்டு வந்துள்ளனர். இன்றும் ஒலித்துக் கொண்டிருக்கும் கோவில் மணி 1916 ஆம் ஆண்டு சின்னத்தம்பி கனகர் என்பவரினால் செய்து கொடுக்கப்பட்டது. எனவும் கோவிலில் அர்ச்சகர் ஓருவர் நியமிக்கப்படு முன்னர் நாகமணி என்பவர் சைவாசார சீலராய் பூசகராகக் கடமையாற்றி வந்தார் எனவும் தெரிவிக்கப்படுகின்றது.

பரிபாலன சபை
-----------

ஸ்ரீ பத்திரகாளி அம்மன் கோவில் பரிபாலனசபை முதன் முறையாக 1920, செப்டம்பர் 9 இல் ஆரம்பிக்கப்பட்டது. 1924 ஆம் ஆண்டு உள் கொட்டகையும் 1942 இல் வெளிக் கொட்டகையும் அமைக்கப்பட்டன.

1971 ஆம் ஆண்டு நிகழ்ந்த மகா கும்பாபிசேகத்தினைத் தொடர்ந்து அடுத்த ஆண்டிலேயே கொடியேற்றத் திருவிழாவும் இரதோற்சவமும், தீர்த்தோற்சவமும் இடம் பெற்றன.

வெளி இணைப்புகள்
---------------

* pathirakali.com பரணிடப்பட்டது 2014-01-06 at the வந்தவழி இயந்திரம்
**புளோரோமீத்தேன்** *(Fluoromethane)* என்பது CH3F என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெத்தில் புளோரைடு, பிரியான் 41, ஆலோகார்பன்-41, எச்.எப்.சி-41 என்ற பல பெயர்களாலும் இச்சேர்மம் அறியப்படுகிறது. திட்ட வெப்பநிலை மற்றும் அழுத்தத்தில் புளோரோமீத்தேனை திரவமாக்க முடியும். நச்சுத்தன்மையில்லாமலும் எளிதில் தீப்பற்றும் வாயுவாகவும் இது காணப்படுகிறது. கார்பன், ஐதரசன் , புளோரின் ஆகிய தனிமங்கள் சேர்ந்து புளோரோமீத்தேன் சேர்மம் உருவாகிறது. மீத்தேன் அமைப்பில் உள்ள ஒரு ஐதரசன் அணுவிற்குப் பதிலாக புளொரின் அணு இடம்பெற்றிருப்பதால் இதற்கு புளோரோமீத்தேன் எனப்பெயரிடப்பட்டது.

ஐதரோகார்பன் குடும்பச் சேர்மங்களில் மிக எளிய சேர்மம் புளோரோமீத்தேன் ஆகும். மிகக் குறைந்த அணுநிறையைக் கொண்ட ஐதரோகார்பனும் இதுவேயாகும். ஏனெனில் இச்சேர்மத்தில் கார்பன், ஐதரசன், புளோரின் அணுக்கள் மட்டுமே இடம்பெற்றுள்ளன. குளோரோபுளோரோகார்பன்களுடன் இச்சேர்மம் நெருங்கிய தொடர்பு கொண்டிருந்தாலும் இதில் குளோரின் அணு இல்லை. எனவே ஒசோன் அடுக்கிற்கு இவ்வாயுவால் எந்த கெடுதலும் இல்லை

குறைக்கடத்திகள், மின்னணு பொருட்கள் பெருமளவில் தயாரிக்கவும் இவ்வாயு பயன்படுகிறது. RF புலத்தின் முன்னிலையில் இது பிரிகையடைந்து புளோரின் அயனிகளைக் கொடுக்கிறது. சில சிலிக்கன் சேர்மங்கள் அரிக்கப்படுகின்றன.

புளோரோமீத்தேன் ஈதர் போன்ற விரும்பத்தக்க மணமுடையது. அதிக அடர்த்தியில் இச்சேர்மம் ஒரு மயக்கமூட்டியாக்வும் செயல்படுகிறது. எளிதில் தீப்பற்றி எரியக்கூடிய புளோரோமீத்தேன் காற்ரில் எரிந்து நச்சுத்தன்மை மிக்க ஐதரசன் புளோரைடை வெளியிடுகிறது. ஆல்ககாலைப் போலவே இச்சேர்மத்தின் சுவாலையும் நிறமற்று எரிகிறது.

C-F இணைப்பின் பிணைப்பு ஆற்றல் 552 கியூ/மோல் ஆகவும். இணைப்பின் பிணைப்பு நீளம் 0.139 நானோமீட்டர் (குறிப்பாக 0.14 நானோமீட்டர்) ஆகவும் உள்ளது. நான்முகி மூலக்கூற்று வடிவமுடையதாக உள்ள புளோரோமீத்தேன். 25 °செல்சியசில் தன்வெப்ப ஏற்புத்திறன் Cp = 38.171 யூ.மோல்−1.கெ−1 என்ற அளவிலும் மாறுநிலை வெப்பம் 44.9 °செல்சியசு மற்றும் 6.280 மெகாபாசுகல் ஆகவும் பெற்றுள்ளது.

மேற்கோள்கள்
-----------

1. 1 2  Record  in the GESTIS Substance Database of the Institute for Occupational Safety and Health
2. ↑  Fluoromethane CH3F

புற இணைப்புகள்
--------------

* MSDS at Chemblink.com
[*தொடர்பிழந்த இணைப்பு*]
* Data at Airliquide Encyclopedia
[*தொடர்பிழந்த இணைப்பு*]
* Thermochemical data at chemnet.ru
* CAS DataBase List METHYL FLUORIDE at ChemicalBook
தற்போது எசுப்பெயினில் உள்ள மெரிடா எனப்படும் எமெரித்தா அகத்தாவில் (Emerita Augusta) இருந்து எடுக்கப்பட்ட இருக்கும் நிலையில் உள்ள "செரசு". கிபி முதலாம் நூற்றாண்டு. (உரோமக் கலைகளுக்கான தேசிய அருங்காட்சியகம்).
பண்டை உரோமச் சமயத்தில், **சேரீசு** (Ceres - /ˈsɪəriːz/) ஒரு பெண் தெய்வம். இத்தெய்வம், வேளாண்மை, தானியப் பயிர், வளமை, தாய்மை உறவுகள் ஆகியவற்றோடு தொடர்புடையவள். தொடக்கத்தில், உரோமின் "பிளெபியன்" அல்லது "அவென்டைன்" முத்தெய்வங்களுள் முக்கியமானவளாக விளங்கியவள் இவள். இத் தெய்வத்துக்காக ஏப்ரலில் ஏழு நாள் திருவிழா கொண்டாடினர். இத்திருவிழாவில் "லூடி" (Ludi) எனப்படும் விளையாட்டையும் விளையாடுவது வழக்கமாக இருந்தது. மே மாதத்தில் அக்கால உரோமில், அறுவடை நாட்களில் இடம்பெறும் "அம்பவாலியா" (Ambarvalia) என்னும் திருவிழாவின் ஒரு பகுதியாக வயல்களைத் தூய்மையாக்கும் சடங்கு இடம்பெற்றது. இச் சடங்கிலும், உரோமர்களின் திருமணம், இறப்பு ஆகியவற்றுக்கான சடங்குகளிலும் சேரீசுக்கு கௌரவம் வழங்கப்பட்டது.

கிரேக்கத் தொன்மங்களில் "பன்னிரண்டு ஒலிம்பியர்"களுக்கு இணையான உரோமர்களின் "டி கான்சென்ட்டீசு" எனப்படும் தெய்வங்களின் குழுவில் வேளாண்மைக்கான தெய்வம் சேரீசு மட்டும் அல்ல. செரீசுவை கிரேக்கர்களின் டிமிடர் உரிய தொன்மங்கள் செரீசுவின் மீது ஏற்றிக் கூறப்பட்டன.

சொற்பிறப்பும் தோற்றமும்
-----------------------

"சேரீசு" என்னும் பெயர் முந்து இந்திய-ஐரோப்பிய மொழிகளில் காணப்படுவதும், "வளர்தல்" என்னும் பொருள் கொண்டதுமான *கெர்* என்னும் வேர்ச் சொல்லில் இருந்து உருவானது என்பது சிலரது கருத்து. *கிரியேட்* *(create)*, *(சீரியல்)* *(cereal)*, *குரோ* *(grow)* போன்ற பல ஆங்கிலச் சொற்களும் இதே வேரிலிருந்தே உருவாயின என்பது அவர்களுடைய கருத்து. இத்தெய்வம், கால்நடை மேய்ப்பு, வேளாண்மை, மனிதக் கருவளம் போன்றவற்றோடு தொடர்புடையதால், "தாங்குதல்", "உண்டாக்குதல்", "உற்பத்தி செய்தல்" போன்ற பொருள்களைக் கொண்ட *கெரீரீ* *(gerere)* என்னும் இலத்தீன் மொழிச் சொல்லே "சேரீசு" என்னும் சொல்லின் மூலமாக இருக்கலாம் என்பது இன்னும் சிலரது கருத்து. மிகப் பழைய நம்பிக்கைகளில் இருந்து சேரீசு தோன்றியது என்பதற்கு உரோமரின் அயலவர்களான இலத்தீனியர், ஆசுக்கானியர், சாபெலியர் போன்ற இனத்தவரிடமிருந்து தெளிவான சான்றுகள் கிடைக்கின்றன. எட்ரசுக்கர், உம்பிரியர் போன்றோரிடம் இருந்தும் அதிகம் தெளிவில்லாத சான்றுகள் உள்ளன. உரோமர் காலம் முழுவதிலும் "சேரீசு" என்னும் சொல் தானியத்தையும் அதன் நீட்சியாக ரொட்டியையும் குறிப்பதற்குப் பயன்பட்டது.

வழிபாட்டு மரபுகளும் கருப்பொருளும்
---------------------------------

### வேளாண்மை வளமை

ஒருவகைக் கோதுமை, காளைகளை நுகத்தில் கட்டுதல், உழுதல், விதைத்தல், இளம் வித்துக்களைப் பாதுகாத்தல், போன்றவற்றைக் கண்டுபிடித்ததுடன், மனித குலத்துக்கு வேளாண்மையை அளித்ததும் சேரீசுவே என நம்பினர். 

| * பா
* உ
* தொ
பன்னிரு உரோமானியக் கடவுளர் |
| --- |
| 
* ஜுப்பிட்டர்
* ஜூனோ
* மினெர்வா
* மார்ஸ்
* மெர்க்குரி
* நெப்டியூன்
* வல்கன்
* அப்போலோ
* வெஸ்டா
* சேரிசு
* டயானா
* வீனஸ்

 |
**புளோரஸ் கடல்** என்பது இந்தோனேசியாவில் 240,000 சதுர கிலோமீட்டர்கள் (93,000 sq mi) கடல் நீர் பரப்பைக் உள்ளடக்கியது. இக்கடலானது வடக்கே சுலாவெசி தீவிவும், தெற்கில் சுந்தா தீவுகள், புளோரஸ், சும்பாவா போன்ற தீவுகளால் சூழப்பட்டுள்ளது.

நிலவியல்
--------

 புளோரஸ் கடல்
புளோரஸ் கடலின் எல்லைகளாக பாலி கடல் (மேற்கு), சாவகக் கடல் (வடமேற்கு), பண்டா கடல் (கிழக்கு மற்றும் வடகிழக்கு) என உள்ளன.

இந்தியப் பெருங்கடல், சவு கடல் ஆகியவை தெற்கே அமைந்துள்ளன. ஆனால் அவைற்றை புளோரஸ் கடலை பல்வேறு தீவுகள் பிரிக்கின்றன.

இந்த கடலை எல்லையாகக் கொண்ட தீவுகளாக சிறு சுண்டாத் தீவுகள் மற்றும் சுலாவெசி உள்ளன.

### விரிவு

இக்கடலானது 5,140 மீட்டர்கள் (16,860 அடிகள்) ஆழம் கொண்டதாக உள்ளது.  சர்வதேச ஹைட்ரோகிராஃபிக் அமைப்பு (IHO) புளோரஸ் கடலை கிழக்கு இந்திய தீவுக்கூட்டத்தின் நீர் பகுதிகளில் ஒன்றாக வரையறுக்கிறது.

குறிப்புகள்
-----------

 

1. 1 2  "Islands of Flores sea". Encyclopædia Britannica. 2019-05-06 அன்று பார்க்கப்பட்டது.
2. ↑  "Limits of Oceans and Seas, 3rd edition" (PDF). International Hydrographic Organization. 1953. 7 December 2017 அன்று மூலம் (PDF) பரணிடப்பட்டது. 28 December 2020 அன்று பார்க்கப்பட்டது.

வெளி இணைப்புகள்
---------------

* 
*
**பக்த துருவன்** 1935 ஆம் ஆண்டு வெளிவந்த 17000 அடி நீளமுடைய புராணத் தமிழ்த் திரைப்படமாகும். பி. வி. ராவ் இயக்கத்தில் வெளிவந்த இத்திரைப்படத்தில் சி. எஸ். ஜெயராமன், பி. எஸ். சிவராமலிங்கம் பிள்ளை மற்றும் பலரும் நடித்துள்ளனர்.

உபத் தகவல்
----------

பின்னணிப் பாடகர் சி. எஸ். ஜெயராமன், குழந்தை நடிகராக நடித்த இப்படத்தில், ‘இனிய கான சினிமா ராணி’ பி.எஸ். சிவபாக்கியம் குறத்தியாகவும், முதன்முதலில் ஒரே படத்தில் பல வேடங்களில் நடித்த பி.எஸ். சாமண்ணா அய்யர் குறவனாகவும் நடித்துள்ளார்கள். 
‘பச்சை சிகப்பு மிச்சம் கருப்புப் பாசியிருக்குது, பாசி கோர்க்கும் ஊசி இருக்குது, நரிக்கொம்பிருக்குது, பெரிய வரிப்புலி நகமிருக்குது, நம்ம புள்ளைக்கு வாங்கிப் போட்டா நல்லாருக்குமே,’ என்றும், ‘பச்சைக் குத்த ஆசை உமக்கில்லீங்களா’ என்னும் பாடலை சிவபாக்கியம் பாடியிருக்கிறார்.

சான்றாதாரங்கள்
--------------

1. ↑  "Bhaktha Dhuruvan ( 1935 )". tamilrasigan.net. 2016-10-20 அன்று பார்க்கப்பட்டது.
2. ↑  "தினமலர் 'நிழலல்ல நிஜம்' – 28". www.dinamalarnellai.com (தமிழ்). 2017-04-13 அன்று மூலம் பரணிடப்பட்டது. 2016-10-20 அன்று பார்க்கப்பட்டது.